Els Bombers actuen en un incendi de vegetació forestal a Roquetes
Els Bombers de la Generalitat s’han activat aquest dilluns al matí, dia 7 d’agost, per apagar un incendi de vegetació forestal que s’ha declarat dins del terme municipal de Roquetes, al Baix Ebre, a prop dels Reguers (Tortosa). Segons informen els Bombers a Imagina Ràdio, l’avís del foc s’ha rebut a les 07.17 hores i poc després de les 8 del matí ja s’ha donat per extingit. El cos ha enviat fins al lloc una dotació terrestre. En concret, l’incendi hauria cremat uns 500 metres quadrats de rostoll a la zona de Garroferets.